దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ముక్కోణపు టీ20 సిరీస్‌‌ విజేత ఆసీస్..!
ఇంగ్లాండ్, న్యూజిలాండ్, ఆస్ట్రేలియా మధ్య జరిగిన ముక్కోణపు సిరీస్‌లో కంగారూలు విజయకేతనం ఎగురవేశారు. టోర్నీలో
TNN | Updated:
Feb 21, 2018, 04:35PM IST
ఇంగ్లాండ్, న్యూజిలాండ్, ఆస్ట్రేలియా మధ్య జరిగిన ముక్కోణపు సిరీస్&zwnj;లో కంగారూలు విజయకేతనం ఎగురవేశారు. టోర్నీలో భాగంగా బుధవారం న్యూజిలాండ్&zwnj;తో జరిగిన ఫైనల్ మ్యాచ్&zwnj;&zwnj;కి వర్షం అంతరాయం కలిగించడంతో.. డక్వర్త్ లూయిస్ పద్ధతిలో ఆస్ట్రేలియా 19 పరుగుల తేడాతో గెలుపొందింది. తాజా విజయంతో కంగారూల జట్టు టీ20ల్లో నెం.2 స్థానానికి ఎగబాకింది.
ఈ మ్యాచ్&zwnj;లో టాస్ గెలిచి తొలుత బ్యాటింగ్ చేసిన న్యూజిలాండ్ జట్టు నిర్ణీత 20 ఓవర్లలో 9 వికెట్ల నష్టానికి 150 పరుగులు చేసింది. ఆ జట్టులో మిడిలార్డర్ బ్యాట్స్&zwnj;మెన్ రాస్ టేలర్ (43: 38 బంతుల్లో 2x4, 1x6) మాత్రమే చెప్పుకోదగ్గ స్కోరు చేశాడు.
ఛేదనలో ఆస్ట్రేలియా కెప్టెన్ డేవిడ్ వార్నర్ (25) విఫలమైనా.. ఓపెనర్ ఆర్కీ షార్ట్ (50: 30 బంతుల్లో 6x4, 3x6) అర్ధశతకంతో మెరిశాడు. ఈ ఇద్దరితో పాటు ఆస్టన్ (2) కూడా 12 పరుగుల వ్యవధిలోనే ఔటైనా.. మాక్స్&zwnj;వెల్ (20 నాటౌట్), అరోన్ ఫించ్ (18 నాటౌట్) నిలకడగా ఆడారు. దీంతో ఛేదనలో ఆస్ట్రేలియా 14.4 ఓవర్లు ముగిసే సమయానికి 121/3తో నిలిచింది. ఈ దశలో వర్షం రావడంతో మ్యాచ్&zwnj;ని నిలిపివేసిన అంపైర్లు డక్వర్త్ లూయిస్ పద్ధతిలో ఆసీస్&zwnj;&zwnj;ని విజేతగా ప్రకటించారు.
టీ20 ర్యాంకింగ్స్ జాబితాలో ప్రస్తుతం 126 పాయింట్లతో పాకిస్థాన్ అగ్రస్థానంలో కొనసాగుతోంది. ఆస్ట్రేలియా కూడా 126 పాయింట్లతో ఉన్నా.. దశాంశాల్లో వ్యత్యాసం కారణంగా రెండో స్థానానికే పరిమితమవ్వాల్సి వచ్చింది. మూడో స్థానంలో భారత్ (122), తర్వాత న్యూజిలాండ్ (116), వెస్టిండీస్ (115) నిలిచాయి.